ΦΥΛΛΟ ΕΡΓΑΣΙΑΣ Χ 247-336

Ο Έκτορας ετοιμάζεται να αντιμετωπίσει τον Αχιλλέα έχοντας μαζί του τον Διήφοβο ως βοηθό. Στην πραγματικότητα όμως ο Διήφοβος είναι η θεά Αθηνά που έχει πάρει αυτή τη μορφή (ενανθρώπιση) με σκοπό να εξαπατήσει τον Έκτορα και να τον οδηγήσει στο θάνατο. Η υστεροβουλία της Αθηνάς αποτελεί στοιχείο **ανθρωπομορφισμού**, άρα **ιδεολογικό πολιτιστικό στοιχείο**. Ο Έκτορας στον αγώνα λόγων που προηγείται κάθε μονομαχίας δηλώνει ότι θα σταθεί με τόλμη απέναντι στον Αχιλλέα (252-253) σε έναν αγώνα μέχρι θανάτου. Κατόπιν προτείνει μια συμφωνία με μάρτυρες τους θεούς: …………………………………………………………………………. …………………………………………………………………………………………………………….. (256-259). Ο λόγος του χαρακτηρίζεται από αξιοπρέπεια, ευγένεια, σοβαρότητα αλλά και μελαγχολική διάθεση. Αντίθετα ο Αχιλλέας στην απάντησή του παρουσιάζεται σκληρός, αδιάλλακτος και αλαζονικός αρνούμενος κάθε συμφωνία και παρομοιάζοντας ……………………………………………………………………………………… (262-265). Η έντονη άρνησή του μας προετοιμάζει για τη βαρβαρότητα με την οποία θα κακοποιήσει το νεκρό σώμα του Έκτορα. Στους στ. 268-272 φαίνεται η έπαρση αλλά και η εκδικητικότητα του Αχιλλέα. Ξεκινά η μονομαχία με πρώτο επιτιθέμενο τον Αχιλλέα που πετάει το κοντάρι του αλλά αστοχεί (273-275). Ο Έκτορας τον ειρωνεύεται (280) και τον προτρέπει να τον χτυπήσει στο στήθος, ενώ εύχεται να νικήσει για να γλυτώσει τους Τρώες. Όλα αυτά τα λέει χωρίς να ξέρει ότι ο Διήφοβος-Αθηνά δεν είναι βοηθός του αλλά βοηθός του αντιπάλου του και έχει ήδη δώσει το κοντάρι του στον Αχιλλέα. Ο Έκτορας πετάει το κοντάρι του, το οποίο χτυπάει στην ασπίδα του Αχιλλέα και τινάζεται μακριά. Τότε ζητάει από τον Διήφοβο να του φέρει το κοντάρι για να συνεχίσει αλλά αυτός δεν είναι εκεί (295). Είναι η στιγμή που ο ήρωας συνειδητοποιεί ότι είναι καταδικασμένος από τους θεούς και γίνεται για άλλη μια φορά τραγικός ήρωας με μεγαλείο ψυχής, αφού παρά τον πόνο που νιώθει (297, 300-303), δεν καταρρέει ηθικά αλλά προχωρεί με αξιοπρέπεια και θάρρος προς τον βέβαιο θάνατο. Από τη συνειδητοποίηση αυτή (296) ξεκινά η δεύτερη φάση της μονομαχίας. Στον στίχο 304-305 έχουμε **προοικονομία**. Επίσης ο ήρωας δείχνει το ενδιαφέρον του για την **υστεροφημία** του, πράγμα που αποτελεί ιδεολογικό πολιτιστικό στοιχείο. Αμέσως μετά ορμά εναντίον του αντιπάλου του βγάζοντας από τη θήκη το ξίφος του. Η επίθεσή του παρουσιάζεται με παραστατικότητα από τον ποιητή με μία παρομοίωση (308-311)

|  |
| --- |
| Αναφορικό μέρος:  Δεικτικό μέρος:  Κοινός όρος: |

Ακολουθεί η αντεπίθεση του Αχιλλέα, η οποία παρουσιάζεται επίσης με μία παρομοίωση (317-319)

|  |
| --- |
| Αναφορικό μέρος:  Δεικτικό μέρος:  Κοινός όρος: |

Πριν την παρομοίωση έχει προηγηθεί μία παραστατική **εικόνα** με έντονη κίνηση (312-316) καθώς ο Αχιλλέας ορμά μπροστά και οι κοτσίδες που κρέμονται από την κορυφή της περικεφαλαίας ανεμίζουν. Καθώς επιτίθεται λοιπόν, ψάχνει για αφύλαχτο σημείο στην πανοπλία του Έκτορα, την οποία έχει πάρει από τον Πάτροκλο, όταν τον σκότωσε (320-323). Πράγματι βρίσκει ένα σημείο στο πλάι του λαιμού και εκεί τον χτυπάει με τόση δύναμη που η λόγχη τρύπησε τον τράχηλο και βγήκε από την άλλη. Ο Αχιλλέας σκύβει πάνω από τον χτυπημένο Έκτορα και αρχίζει να ξεστομίζει μια σειρά από ειρωνείες (331-332), καυχησιολογίες (334), υποτίμηση του αντιπάλου(333-334) και εκδικητικότητα (335-336).